CELEX: 32020R2206
Language: ro
Date: 2020-12-22 00:00:00
Title: Regulamentul de punere în aplicare (UE) 2020/2206 al Comisiei din 22 decembrie 2020 de modificare a anexei I la Regulamentul (CE) nr. 119/2009 în ceea ce privește rubrica referitoare la Regatul Unit din lista țărilor terțe sau a părților acestora autorizate pentru importul în Uniune de transporturi de carne de leporide sălbatice, de anumite mamifere terestre sălbatice și de iepuri de crescătorie (Text cu relevanță pentru SEE)

28.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 438/15
               
            
         REGULAMENTUL DE PUNERE ÎN APLICARE (UE) 2020/2206 AL COMISIEI
         din 22 decembrie 2020
         de modificare a anexei I la Regulamentul (CE) nr. 119/2009 în ceea ce privește rubrica referitoare la Regatul Unit din lista țărilor terțe sau a părților acestora autorizate pentru importul în Uniune de transporturi de carne de leporide sălbatice, de anumite mamifere terestre sălbatice și de iepuri de crescătorie
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf, articolul 8 punctul 4 și articolul 9 alineatul (4) teza introductivă și litera (c),
         întrucât:
         
                     (1)
                  
                  
                     Regulamentul (CE) nr. 119/2009 al Comisiei (2) stabilește condițiile de sănătate publică și de sănătate animală și cerințele de certificare pentru introducerea în Uniune a transporturilor de anumite tipuri de carne de leporide sălbatice, de mamifere terestre sălbatice și de iepuri de crescătorie. Mai precis, în partea 1 din anexa I la Regulamentul (CE) nr. 119/2009 se enumeră țările terțe și părțile acestora autorizate să introducă în Uniune astfel de transporturi.
                  
               
                     (2)
                  
                  
                     Regatul Unit a furnizat garanțiile necesare prevăzute în Regulamentul (CE) nr. 119/2009 pentru ca Regatul Unit să fie inclus în partea 1 a anexei I la respectivul regulament după încheierea perioadei de tranziție prevăzute în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Acordul de retragere), fără a aduce atingere aplicării dreptului Uniunii la și în Regatul Unit în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere, coroborat cu anexa 2 la protocolul respectiv. Ținând seama de garanțiile furnizate de Regatul Unit, țara terță respectivă trebuie inclusă în partea 1 a anexei I la Regulamentul (CE) nr. 119/2009.
                  
               
                     (3)
                  
                  
                     Prin urmare, anexa I la Regulamentul (CE) nr. 119/2009 trebuie modificată în consecință.
                  
               
                     (4)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, prezentul regulament trebuie să se aplice de la 1 ianuarie 2021.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea 1 a anexei I la Regulamentul (CE) nr. 119/2009 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 18, 23.1.2003, p. 11.
         
            (2)  Regulamentul (CE) nr. 119/2009 al Comisiei din 9 februarie 2009 de stabilire a listei țărilor terțe și a părților acestora pentru importul sau tranzitul în Comunitate al cărnii de leporide sălbatice, de anumite mamifere terestre sălbatice și al cărnii de iepuri de crescătorie, precum și cerințele de certificare veterinară (JO L 39, 10.2.2009, p. 12).
      
      
         
            ANEXĂ
            Partea 1 din anexa I la Regulamentul (CE) nr. 119/2009 se modifică după cum urmează:
            
                        1.
                     
                     
                        După rubrica referitoare la Rusia se introduce următoarea rubrică referitoare la Regatul Unit:
                        
                                    „Regatul Unit (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    ”
                                 
                              
                  
                        2.
                     
                     
                        La sfârșitul listei cu țările terțe și părțile acestora, precum și cu garanțiile suplimentare se adaugă următoarea notă privind rubrica referitoare la Regatul Unit:
                        
                                    „(*)
                                 
                                 
                                    În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la Regatul Unit nu includ Irlanda de Nord.”